વર્ષ 2014 એશિયાડ તેની કિસ્મતમાં એક નવું સોપાન લઈને આવ્યું. કવિતા અને તેના આખા પરિવારની કિસ્મત બદલાઈ ગયી. ટીમે ગોલ્ડ મેડલ મેળવ્યો ત્યારે સરકારનું ધ્યાન કવિતા તરફ ગયું. જે માતાપિતાએ આખું જીવન ઢાબા પર કામ કરીને વિતાવ્યું, હવે કવિતાની કબડ્ડીએ તેમને મનાલી શહેર પહોંચાડ્યા. કવિતાએ વર્ષ 2007 દરમિયાન કબડ્ડી રમવાનું ચાલુ કર્યું. આંતરરાષ્ટ્રીય સ્તરે સતત સારું પ્રદર્શન કર્યા પછી કવિતાને વર્ષ 2009 દરમિયાન ભારતીય ખેલ પ્રાધિકરણમાં જવાનો મોકો મળ્યો. ત્યારપછી કવિતાએ પાછું વળીને નથી જોયું.